Pregestational diabetes mellitus and adverse perinatal outcomes: a systematic review and meta-analysis
Creators: name: Γαζής, Διονύσιος Παναγιώτη
Publisher: name: Aristotle University of Thessaloniki
Year: 2023
Subjects: Προϋπάρχων σακχαρώδης διαβήτης
Περιγεννητικές επιπλοκές
Συστηματική ανασκόπηση
Pregestational diabetes mellitus
Adverse perinatal outcomes
Systematic review

description: Καθώς η συχνότητα του σακχαρώδη διαβήτη (ΣΔ) αυξάνεται ραγδαία παγκοσμίως, όλο και περισσότερες γυναίκες πιθανότατα θα ξεκινούν την εγκυμοσύνη τους με προϋπάρχοντα σακχαρώδη διαβήτη (ΠΣΔ) στο μέλλον. Ισχυρά τεκμήρια υποδεικνύουν ότι η υπεργλυκαιμία κατά τη διάρκεια της κύησης σχετίζεται με πολλαπλές επιπλοκές κύησης. Παρόλο που ο ΠΣΔ αποτελεί σημαντικό κίνδυνο για την υγεία τόσο της μητέρας όσο και του νεογνού, δεν έχει κατανοηθεί πλήρως η συσχέτισή του με μια πληθώρα περιγεννητικών εκβάσεων. Μια συστηματική ανασκόπηση και μετα-ανάλυση διεξήχθησαν σύμφωνα με τις κατευθυντήριες οδηγίες PRISMA 2020 με στόχο την αξιολόγηση και την ποσοτικοποίηση της επίδρασης του ΠΣΔ σε μια σειρά μητρικών και νεογνικών εκβάσεων. Συστηματική αναζήτηση των ηλεκτρονικών βάσεων MEDLINE/PubMed, Scopus, Cochrane Library καθώς και άλλων πηγών οδήγησε στον εντοπισμό 78 μελετών παρατήρησης που πληρούσαν τα κριτήρια ένταξης στη μελέτη. Ο κίνδυνος μεροληψίας στις συμπεριληφθείσες μελέτες αξιολογήθηκε με χρήση της κλίμακας Newcastle-Ottawa. Πραγματοποιήθηκαν μετα-αναλύσεις για κάθε έκβαση που μελετήθηκε και για τις περισσότερες από αυτές χρησιμοποιήθηκε το μοντέλο τυχαίων επιδράσεων λόγω ετερογένειας. Για τη διερεύνηση πιθανών πηγών ετερογένειας διεξήχθησαν αναλύσεις υποομάδων συγκρίνοντας τις εκβάσεις μεταξύ κυήσεων με σακχαρώδη διαβήτη τύπου 1 (ΣΔ1) και σακχαρώδη διαβήτη τύπου 2 (ΣΔ2). Στη μελέτη συμπεριλήφθηκαν 137,206,988 κυήσεις ποικίλης γεωγραφικής προέλευσης. Συνολικά αξιολογήθηκαν 20 περιγεννητικές επιπλοκές, αποκαλύπτοντας στατιστικά σημαντικές συσχετίσεις μεταξύ του ΠΣΔ και μητρικών (υπερτασικές διαταραχές, πρόωρος τοκετός, καισαρική τομή και πρόκληση τοκετού) και νεογνικών επιπλοκών (μακροσωμία, χαμηλό βάρος γέννησης, LGA νεογνό, χαμηλή Apgar βαθμολογία, δυστοκία ώμων, περιγεννητικό τραύμα, πολυϋδράμνιο, ολιγοϋδράμνιο, νεογνική υπερχολερυθριναιμία, νεογνική υπογλυκαιμία, εισαγωγή στη Μονάδα Εντατικής Θεραπείας Νεογνών, συγγενείς δυσπλασίες, εμβρυικός θάνατος και περιγεννητική θνητότητα). Οι αναλύσεις υποομάδων κατέδειξαν υψηλότερο κίνδυνο καισαρικής τομής, νεογνικής υπερχολερυθριναιμίας, εμβρυικού θανάτου και περιγεννητικής θνητότητα στις κυήσεις με ΣΔ1. Η συγκεκριμένη μελέτη παρέχει μια ισχυρή σύνθεση τεκμηρίων, υπογραμμίζοντας την ισχυρή συσχέτιση μεταξύ ΠΣΔ και πολλαπλών περιγεννητικών επιπλοκών. Η έγκαιρη ανίχνευση, η δομημένη φροντίδα κύησης και ο βέλτιστος γλυκαιμικός έλεγχος, τόσο πριν από την σύλληψη όσο και κατά τη διάρκεια της εγκυμοσύνης, είναι καθοριστικής σημασίας για τον περιορισμό αυτών των κινδύνων.
description: As the incidence of diabetes mellitus (DM) is increasing rapidly worldwide, more women will likely enter pregnancy with pregestational diabetes mellitus (PGDM) in the future. Compelling evidence suggests that gestational hyperglycaemia is related to multiple adverse pregnancy outcomes. Although PGDM poses a significant risk to maternal and neonatal health, a comprehensive understanding of its association with diverse perinatal outcomes has not been established. A systematic review and meta-analysis were conducted following the PRISMA 2020 guidelines aiming to assess and quantify the impact of PGDM on a range of maternal and neonatal outcomes. A systematic search of MEDLINE/PubMed, Scopus, Cochrane Library and other sources yielded 78 observational studies meeting inclusion criteria. The risk of bias in the included studies was assessed using the Newcastle-Ottawa scale. Meta-analyses were carried out for each outcome, and a random-effects model was employed for most of them due to heterogeneity. Subgroup analyses were conducted to investigate potential sources of heterogeneity comparing outcomes between type 1 diabetes mellitus (T1DM) and type 2 diabetes mellitus (T2DM) pregnancies. In total, 137,206,988 pregnancies from diverse settings were included in the analysis. A total of 20 adverse perinatal outcomes were assessed, revealing statistically significant associations between PGDM and both maternal (hypertensive disorders, preterm delivery, caesarean delivery, and induction of labour) and neonatal adverse outcomes (macrosomia, low birth weight, LGA neonate, low Apgar score, shoulder dystocia, birth trauma, polyhydramnios, oligohydramnios, neonatal hyperbilirubinaemia, neonatal hypoglycaemia, NICU admission, congenital malformation, stillbirth, and perinatal mortality). Subgroup analyses indicated higher risks of caesarean delivery, neonatal hyperbilirubinaemia, stillbirth, and perinatal mortality in T1DM pregnancies. This study provides a robust synthesis of evidence, underlying the strong association between PGDM and several adverse perinatal outcomes. Early detection, structured pregnancy care, and optimal glycaemic control during preconception and pregnancy are critical to mitigate these risks.